20/07/2021 | Administración LocalMunicipal
A Laracha
Publicación aprobación definitiva da Modificación do Regulamento Municipal de Venda Ambulante e productos do campo do Concello da Laracha (Texto Consolidado)

O Pleno desta Corporación, en sesión ordinaria celebrada o día 26 de marzo de 2021, aprobou inicialmente a modificación do Regulamento Municipal de Venda Ambulante e productos do campo do Concello da Laracha. O expediente permaneceu exposto ao público polo prazo de trinta días en cumprimento do disposto no artigo 49 b) da Lei 7/1985, do 2 de abril, reguladora das Bases do Réxime Local, sen que se presentase alegación nin suxestión algunha. O anuncio correspondente foi publicado no Boletín oficial da provincia da Coruña número 76, de data 26 de abril de 2021. Ao non haberse presentado ningunha alegación nin reclamación durante ou período de exposición ao público, de conformidade co artigo 49 da Lei 7/1985, enténdese aprobada definitivamente a modificación e procede a publicación do texto consolidado de dito Regulamento seguindo o disposto no artigo 70 da Lei de Bases de Réxime Local. O presente Regulamento ten por obxecto a regulación da venda ambulante no Concello da Laracha nas modalidades que se regulan nel así como a venda de productos do campo e o seu réxime sancionador, de acordo coas competencias atribuídas aos concellos na Lei 7/1985, de 2 de abril, reguladora das bases de réxime local; Lei 7/1996, de 15 de xaneiro, de ordenación do comercio minorista; Lei 13/2010, de 17 de decembro, do comercio interior de Galicia; e Real Decreto 199/2010, do 26 de febreiro, polo que se regula o exercicio da venda ambulante eu non sedentaria, así como as normas que modifiquen, complementen ou substitúan ás anteriores. Será de aplicación a esta materia, ademais do contido neste Regulamento, a seguinte normativa: - Lei 7/1996, de 15 de xaneiro, de ordenación do comercio minorista. - Texto Refundido da Lei xeral de defensa de consumidores e usuarios aprobado por Real Decreto Lexislativo 1/2007, do 16 de novembro. - Lei 13/2010, de 17 de decembro, do comercio interior de Galicia. - Real Decreto 199/2010, do 26 de febreiro, polo que se regula o exercicio da venda ambulante eu non sedentaria - Demais normativa que sexa de aplicación, especialmente as normas sectoriais reguladoras da venda e comercialización de cada producto en concreto, en especial os regulamentos sanitarios aplicables á producción e comercialización de cada producto en concreto.1. Considérase venda ambulante, para os efectos da presente norma, aquela realizada por comerciantes fóra dun establecemento comercial permanente, de xeito habitual, ocasional, periódica ou continuada, nos perímetros ou lugares debidamente autorizados, en instalacións desmontables ou transportables, incluíndo os camións-tenda.2. As modalidades de venda ambulante permitidas no Concello da Laracha serán as seguintes: a) A venda ambulante en mercados periódicos: aquela autorizada nos mercados situados en poboación, en lugares e espacios determinados, cunha periodicidade habitual establecida. Dentro deste apartado están encadradas entre outras, as realizadas en feiras e mercados. b) A venda ambulante en postos instalados na vía pública: aquela autorizada para un número de postos, situacións e períodos determinados e que será autorizada con carácter excepcional. c) A venda ambulante en mercados ocasionais: que é aquela autorizada de maneira non periódica, que teñan lugar con motivo de festas ou acontecementos populares, previamente autorizados pola Alcaldía ou órgano no que delegue. d) A venda ambulante en camión ou vehiculo-tenda de productos perecedoiros con carácter itinerante nos lugares e cos itinerarios, no seu caso, que autorice o Concello.3.- Non terán a consideración de venda ambulante: a) As vendas efectuadas dentro dos locais ou recintos ocupados por un certame feiral. b) Venda directa de productos agrícolas de tempada exercida polos propios agricultores no seu termo municipal ou nos termos limítrofes, limitada á súa propia producción. Aínda que non ten consideración de venda ambulante tamén é obxecto de regulación no presente Regulamento. Tampouco teñen a consideración de venda ambulante a venda a distancia nin a venda automática mediante máquinas preparadas para o efecto. A venda ambulante vai poder exercela toda persoa física ou xurídica legalmente constituída e adicada profesionalmente á actividade do comercio polo miúdo e que reúna os requisitos establecidos no presente Regulamento e demais normativa que fose de aplicación. A venda de productos agrícolas de tempada van podela exercer as persoas físicas, aínda no caso de que non se adiquen profesionalmente á actividade de comercio polo miúdo, sempre que reúnan os demais requisitos que para este tipo de venda se establecen neste Regulamento. Para o exercicio da venda ambulante as persoas deberán cumprir os seguintes requisitos: 1. Ser persoa física ou persoa xurídica que se atope legalmente constituída para exercer a actividade de venda ambulante.2. No caso dos estranxeiros non comunitarios deberán estar en posesión dos permisos de residencia e de traballo e, se procede dun país comunitario, haberá de ter a tarxeta de residencia.3. Estar dada de alta no epígrafe do IAE, modalidade de venda ambulante e no réxime correspondente da Seguridade Social.4. Estar ao día no pagamento das súas obrigas tributarias e coa Seguridade Social.5. Ter contratada e ao día unha póliza de seguro de responsabilidade civil que cubra os riscos que puidesen derivarse do exercicio da actividade.6. Cumprir todos os requisitos que establezan as regulamentacións específicas aplicables aos productos autorizados que teñan á venda.7. No caso de venda de artigos alimenticios, estar en posesión do carné sanitario de manipulador de alimentos actualizado.8. Estar en posesión da autorización municipal correspondente para este tipo de venda.9. Os vendedores ambulantes deberán cumprir no exercicio da súa actividade mercantil, a obriga de coñecer e cumprir a normativa xeral de ordenación do comercio, disciplina de mercado e protección do consumidor e cumprir as condicións e requisitos esixidos pola normativa reguladora dos productos que sexan obxecto da venda.10. As instalacións e maquinaria que se empreguen para os postos de venda terán que ser desmontables e reunirán en todos os casos, as debidas condicións de seguridade, salubridade, limpeza e decorosa presentación, podéndose ordenar a retirada das instalacións ou maquinaria que non reúnan as devanditas características. Para o exercicio da venda ambulante en camión ou vehículo-tenda que inclúa mercadorias perecedoiras, deberá cumprir os seguintes requisitos en relación co vehículo: a) Certificado ATP en vigor.- b) Documentación do vehículo con indicación da clasificación e ITV en vigor. c) Acta de inspección sanitaria.1º. Conceder a autorización para o exercicio da venda ambulante, de acordo co establecido neste Regulamento.2º. Revogar ou anular a autorización concedida cando desaparezan as circunstancias que motivaron a súa concesión e segundo o disposto no art.13 deste Regulamento.3º. Fixar na correspondente ordenanza fiscal as taxas para o exercicio da actividade no dominio público municipal.4º. Establecer a ubicación, datas e horarios de celebración das feiras e mercados do Concello, a súa modificación e supresión.5º. Determinar os artigos dos que se autoriza a venda nos mercados que se celebren no termo municipal.6º. Establecer as condicións necesarias para o desenvolvemento do tránsito normal de vehículos e peóns, indicando as vías de circulación e os espazos de aparcamento, carga e descarga.7º. Establecer as condicións de vixilancia e control no desenvolvemento da feira ou mercado.8º. Impoñer as sancións correspondentes ás conductas constitutivas de infracción, de acordo co establecido no Capítulo VI do presente Regulamento.1.–Necesidade.–O exercicio da actividade de venda ambulante nos espazos públicos do Concello da Laracha, en calquera das súas modalidades, requirirá da previa obtención da correspondente autorización municipal, de acordo co procedemento previsto neste Regulamento e demais normativa que sexa de aplicación.2.–Duración limitada.– Atendendo a súa vixencia as autorizacións poden ser de dous tipos: a) As outorgadas con carácter estable en ferias periódicas organizadas, como as de Paiosaco e Caión, conforme ao procedemento de outorgamento previsto no artigo 8 deste Regulamento. Estas autorizacións terán unha duración máxima de cinco anos, prorrogables de forma expresa, no seu caso, por idénticos períodos. b) As de carácter diario ou eventual para ambulantes en ruta, ambulantes ocasionais e pequenos industriais ou artesáns. Aqueles interesados en exercer a actividade ocasionalmente durante días illados, deberán presentar a súa solicitude dacordo co establecido no artigo 9.1 e 9.2 deste Regulamento, polo menos quince días antes daquel en que pretenda exercerse a actividade. Se non se contesta a dita solicitude por parte da Administración o sentido do silencio administrativo será negativo, considerándose desestimada a solicitude de autorización. Cando esta modalidade de venda ambulante ocasional se pretenda realizar en ferias períodicas organizadas, como as de Paiosaco e Caión, a súa autorización estará supeditada en todo caso á disponibilidade de espacio dentro do perímetro delimitado da feira, debendo a tal efecto emitirse un informe por parte do persoal encargado da feira ou Policía Local que acredite dita disponibilidade e, no seu caso, o lugar no que deberá situarse o posto.3.–Publicidade.- O vendedor deberá ter exposta ao público e ás autoridades ou persoal que realicen actuacións inspectoras, en forma facilmente visible, a tarxeta ou documento á que fai referencia o artigo 10. A tal efecto o Concello expedirá o documento acreditativo da autorización para o exercicio da venda ambulante no que constarán os datos establecidos no dito artigo 10 e un enderezo do vendedor para a recepción de posibles reclamacións durante o exercicio da actividade.4.–Única.– Requirirase unha autorización por cada posto e para cada unha das modalidades de venda ambulante.5.–A autorización é persoal e habilitará para o exercicio da venda ambulante ao seu titular. Non obstante poderá actuar como autorizado no seu nome o cónxuxe ou parella de feito, ascendentes ou descendentes maiores de 16 anos e ás persoas vinculadas a el mediante contrato laboral, ata un máximo de dúas persoas autorizadas por cada autorización municipal, debendo identificar o titular ás mesmas nos termos sinalados no artigo 9.4. A persoa habilitada, así entendida, poderá exercer a venda ambulante como tal en substitución da persoa titular e no mesmo posto autorizado, resultando obrigadas todas elas a cumprir todas as codicións, requisitos e normas aplicables á autorización de venda.6.– A autorización da dereito a un só posto de venda e só poderá outorgarse unha autorización por cada IAE de venta ambulante, agás as persoas xurídicas que poderán obter ata un máximo de dez autorizacións, debendo designar á persoa que desenvolverá a venda en cada posto e xustificando a relación laboral ou societaria que lle habilite.7.–Competencia: o outorgamento das autorizacións será competencia do alcalde.8.–Transferibles.– As autorizacións serán transferibles, nos termos do artigo 72.2 e 76.2 da Lei 13/2010, do 17 de decembro, do comercio interior de Galicia a outras persoas físicas ou xurídicas que reúnan os requisitos establecidos neste Regulamento para o outorgamento da mesma e previa comunicación escrita, segundo o modelo que se achega como anexo III, á autoridade municipal competente. A transmisión dunha autorización non afectará ao prazo de vixencia da mesma, que se manterá polo tempo que reste ata a finalización do seu prazo de duración. A transmisión da autorización o é para a mesma modalidade de venta ambulante que a da autorización transmitida. No caso de falecemento ou renuncia expresa do/a titular, poderá autorizarse o cambio de titularidade a favor do/a cónxuxe ou parella de feito, descendentes ou ascendentes de primeiro grao do/a titular. De haber máis de un parente do mesmo grao, terá preferencia o que acredite a continuidade na actividade e, en situación de igualdade, a persoa de máis idade. No caso de enfermidade do/a titular ou outra causa suficientemente acreditada que lle impida o exercicio da actividade, a Administración, a petición do/a titular, poderá autorizar o exercicio da venda ambulante ao cónxuxe ou parella de feito, ascendentes ou descendentes ata o primeiro grao de consanguinidade que estean designados na autorización. De non existiren substitutos/as terá dereito a reserva polo prazo da enfermidade, sempre que non supere o prazo máximo de incapacidade da Seguridade Social. As administracións públicas poderán comprobar e inspeccionar, en todo momento, os feitos, actividades, transmisións e demais circunstancias da autorización concedida, e notificarlle, no seu caso, aos órganos autonómicos de defensa da competencia os feitos dos que teñan coñecemento no exercicio das súas funcións que poidan constituír infracción á lexislación de defensa da competencia.9.- O persoal encargado da xestión da Feira ou a Policía Local poderá ordenar o cambio provisional de colocación dos postos con motivo da realización de obras nas rúas e prazas onde están colocados, por motivos de seguridade ou por outras causas debidamente xustificadas de interese público.10.- A autorización poderá ser revogada unilateralmente por razóns de interese público, sen xerar neste caso dereito algún de indemnización.1.- Con carácter xeral as autorizacións concederanse en condicións non discriminatorias e o procedemento para a selección entre os posibles candidatos haberá de garantir a publicidade, transparencia e imparcialidad. As autorizacións otorgaránse por tempo determinado, sendo o seu prazo máximo de duración de cinco anos, prorrogables de forma expresa por idénticos periodos.2.-Transcorrido o plazo máximo de duración da autorización, ou das prórrogas que no seu caso podan acordarse, esta quedará caducada debendo iniciarse un novo procedemento que garanta os principios sinalados no punto anterior e os que establezcan as normas que lle sexan de aplicación, abríndose un prazo para que por parte dos interesados se presenten novas solicitudes. Se o número de solicitudes supera o número de postos dispoñibles para cada un dos 3 tipos de postos permitidos neste Regulamento e productos autorizados, realizarase un sorteo para determinar os adxudicatarios da autorización. Cos restantes solicitantes que non resultaron adxudicatarios elaborarase unha lista de espera para cubrir posibles baixas ou extincións anticipadas de autorizacións nos casos aos que se refire o artigo 13 do presente Regulamento.1.- As solicitudes de venta ambulante deberán ser feitas polo interesado ou representante autorizado conforme ao modelo que consta como Anexo I e conter os seguinte datos: a) Nome e apelidos, enderezo para os efectos de notificacións, número de identificación fiscal (NIF) e no caso de estranxeiros, o núm. do NIE. Iguais datos faranse constar cando a solicitude se formule por representante autorizado. b) Feira ou mercado no que se pretende exercer a actividade de venda e o emprazamento solicitado. c) Mercadorías ou artigos que pretende sexan obxecto da venda. d) Tempo polo que se solicita a autorización. e) Dimensións, segundo o tipo de postos permitidos (PA, PB, PC), indicando, para estes efectos, se a venda se pretende realizar en posto desmontable ou dende vehículo-tenda. f) Modalidade de venda ambulante. Coa solicitude enténdese que a persoa solicitante declara baixo a súa responsabilidade que coñece as normas ás que debe axustarse a súa actividade, e que se compromete en todo momento a cumplilas, sendo os posibles incumprimentos da súa exclusiva responsabilidade.2.- O impreso da solicitude acompañarase da seguinte documentación: a) Fotocopia do NIF do solicitante e, no caso de que o solicitante sexa estranxeiro deberá acompañar fotocopia do pasaporte, do permiso de residencia e de traballo ou da tarxeta de residencia en vigor, segundo se trate de estranxeiros de países non comunitarios ou comunitarios, respectivamente, ou a documentación esixida en cada momento pola lexislación de estranxeiría. As persoas xurídicas deberán acreditar: CIF, acta de constitución, estatutos e escritura de poder otorgada á persoa que firma a solicitude de autorización en representación da empresa. b) Copia do alta na Seguridade Social e xustificante do último pago realizado das cotas correspondentes. c) Se a autorización afecta á venda de productos alimentarios, deberá achegar certificado de haber recibido formación en materia de manipulador de alimentos. d) Declaración de estar ó corrente das obrigas tributarias e coa Seguridade Social ou xustificante que acredite o aprazamento do pagamento. e) Alta no epígrafe do IAE na modalidade correspondente de venda ambulante, e estar ao corrente do seu pagamento ou, no seu caso, no censo de obrigados tributarios. f) Seguro de responsabilidade civil que garanta o exercizo da actividade de venda ambulante e recibo de pago que acredite a vixencia do mesmo. g) No caso de venda mediante camión ou vehículo-tenda, certificado ATP en vigor, copia do permiso de circulación do vehículo, tarxeta de Inspección Técnica de Vehículos (ITV), último recibo de pago do seguro obrigatorio de vehículos de motor, certificado sanitario de que o vehículo cumpre o Regulamento europeo nº 852/2004 relativo á hixiene dos productos alimenticios, boletín de instalación eléctrica emitido por instalador autorizado, e no seu caso, boletín de instalación de gas cando se utilicen electrodomésticos ou aparatos que funcionen con gas butano ou propano. A documentación referida nos apartados b), d) e e) poderá substituirse pola autorización ao Concello para verificar tales datos, que se entenderá concedida coa solicitude salvo que se manifeste o contrario.3.- No caso de que a solicitude ou documentación presentada non sexa correcta, concederase un prazo de dez días para a súa subsanación, con indicación ao interesado de que se non o fixera terase por desistido da súa solicitude.4.- Unha vez recibida a notificación de outorgamento da autorización, os solicitantes, deberán presentar, no prazo de 15 días hábiles, a seguinte documentación: a) Dúas fotografías actuais do solicitante tamaño carné. b) Xustificante do pago das taxas municipais polo exercicio da venda no dominio público municipal. c) No seu caso, nome da persoa/s autorizadas polo titular para o exercicio da actividade e xustificante acreditativo da relación que os une: certificado de nacemento ou copia do Libro de Familia, copia do contrato de traballo que acredite a relación laboral da persoa que vaia a desenvolver a actividade ademais do titular ou das persoas que o farán en nome do titular cando sexa persoa xurídica, estar dado de alta no réximen correspondente de Seguridade Social, no seu caso certificado acreditativo de haber recibido formación en materia de manipulación de alimentos, permisos de residencia e traballo que, en cada caso, fuesen exigibles, si se tratara de personas extranxeiras. De non se presentar toda a devandita documentación no prazo concedido, non terá validez a autorización provisional previamente recoñecida. O Concello da Laracha expedirá as autorizacións en documento normalizado, no que se farán constar os seguintes datos: - Identificación do titular, con nome completo, número do DNI e fotografía, indicando no seu caso, as persoas autorizadas para a venda a que se refire o art.7.5 cos seus datos identificativos. - Prazo de vixencia. - Número de autorización. - Número de posto. - Modalidade de comercio ambulante autorizado. - Tipo de posto a instalar, indicando dimensións, emprazamento no perímetro delimitado e número adxudicado. - Horarios e datas nas que se poderá levar a cabo a actividade (no seu caso) - Productos autorizados para a venda. - Condicións particulares ás que se suxeita a autorización da actividade (no seu caso) O documento orixinal e normalizado da Autorización deberá ser exhibido polo comerciante durante o exercicio da actividade, colocada en lugar perfectamente visible.1.– O Departamento de Promoción Económica do Concello da Laracha levará, aos meros efectos estatísticos e de control interno, un censo no que se numerarán correlativamente as autorizacións concedidas e as súas transmisións, indicándose os titulares das mesmas e as súas características de conformidad co artigo anterior.2.– A inscrición neste censo non ten carácter de habilitación para o exercicio da actividade comercial e os seus datos actualizaranse de oficio. Queda sen contenido, xa que por cuestións de sistemática o seu contenido, coa nova redacción, pasa a estar regulado no art.7.8 deste Regulamento.1.- Sen prexuízo do disposto noutros preceptos deste Regulamento, as autorizacións extínguense por: a) Transcurso do prazo polo que se outorgaron. b) Falta de pago das taxas municipais correspondentes, dentro do prazo voluntario establecido ao efecto. c) Causas sobrevidas de interese público, incluso antes da terminación do prazo polo que se outorgou a autorización. d) Perda dalgún dos requisitos establecidos no seu outorgamento. e) Non asistir a tres feiras ou mercados consecutivos ou seis alternos, ao longo da vixencia da autorización, salvo causa xustificada que deberá poñer en coñecemento do Concello. f) Falta de pago en período voluntario das sancións municipais que se impuxesen. g) Cometer algunha das infraccións tipificadas como infracción moi grave, ou reincidir en calquera infracción, entendendo por reincidencia a comisión da mesma infracción dúas veces no prazo de un ano, cando así sexa declarado por resolución firme. h) Falecemento ou renuncia expresa e escrita do titular, salvo autorización de cambio de titularidade a favor do conxuxe ou parella de feito, ou descendente ou ascendente nos termos que indica o artigo 7.8 do Regulamento.2.- Os expedientes de extinción requerirán de resolución do Alcalde no que se acredite a concorrencia da causa de extinción, salvo nos supostos de extinción polo transcurso do prazo, que operará automáticamente.3.- No caso de extinción da autorización antes da finalización do seu período de vixencia, serán asignadas da seguinte forma e polo período que reste de vixencia na autorización: a) Aos solicitantes que se atopen en lista de espera logo de haberse realizado, no seu caso, o sorteo ao que se refire o artigo 8.2 deste Regulamento. b) En defecto de dito sorteo, aos solicitantes de autorización que presentaran a súa solicitude antes da finalización do seu período de vixencia. No caso de ser varios, asignarase o posto vacante por orde estricta de solicitude. Si coinciden a data e hora da solicitude, asignarase o posto vacante por sorteo. c) No caso de que non existan solicitantes en lista de espera, abrirase un prazo de 30 días naturais para que os titulares doutros postos do mesmo tipo (PA, PB, PC) poidan solicitar o cambio para o emprazamento vacante, que se publicitará no taboleiro de anuncios e na páxina web do Concello. No caso de ser varios, asignarase o posto vacante por orde estricta de solicitude. Si coinciden a data e hora da solicitude, asignarase o posto vacante por sorteo. As persoas autorizadas para o exercicio da venda ambulante, segundo o establecido nos artigos anteriores da presente Regulamento, terán dereito a exercela nos días e lugares autorizados, salvo que coa debida antelación o Concello lles comunique a súa imposibilidade por concorrer causas de interese público debidamente xustificadas. Sempre que sexa posible, o Concello habilitará outro lugar ou autorizará outras datas para que se desenvolva a actividade. A autorización municipal implica as seguintes obrigas ao seu titular: a) En canto á venda: 1. Ter á vista a autorización formalizada polo Concello.2. Respectar os horarios da feira ou mercado no que estea autorizado, aínda que esgote as mercadorías.3. Ir á feira, mantendo o posto con actividade, tendo que comunicar ao Concello a ausencia temporal xustificada.4. Realizar a venda de aqueles productos para os que estea autorizado.5. Cumprimento da normativa de protección ao consumidor e da que regula cada tipo de venda, a de prezos e etiquetado.6. Conservar as facturas e albaráns de entrega da mercadoría posta á venda.7. Ser respectuoso coa clientela e cos axentes da autoridade encargados do control e vixilancia da feira ou mercado b) Con relación aos postos: 1. Non se poderá ocupar un espazo superior ao da superficie autorizada.2. Deberán de conservarse os postos, así como a superficie ocupada en perfecto estado de limpeza.3. O espazo ocupado deberá de quedar, tras a retirada do posto, libre de lixos.4. Prohíbese o emprego de anclaxes ou elementos que danen o pavimento ou superficie sobre a que se coloquen os postos, salvo aqueles instalados ó efecto polo Concello.5. Prohíbese o intercambio de emprazamentos no perímetro delimitado e non se poderá ocupar o sitio doutros postos ante a falta de presenza dos seus titulares. Este Concello por mediación do servizo de Policía Local o por quen designe a Alcaldía, vixiarán e garantirán o cumprimento polos titulares das autorizacións do que dispón este Regulamento e demais normativa aplicable, especialmente en canto ás esixencias e condicións hixiénico-sanitarias.1.- As infraccións tipificadas no artigo 105º. a).1) da Lei 13/2010, de 17 de decembro, do comercio interior de Galicia, no que atinxe á licenza municipal de apertura, e as infraccións tipificadas nos artigos 104, 105, e 106 de dita Lei relativas á venda ambulante ou non sedentaria, sancionaranas as persoas titulares das alcaldías, de conformidade co previsto na citada Lei 13/2010, de 17 de decembro, do comercio interior de Galicia, ou norma que a modifique ou substitúa.2.- Tipifícase como infracción leve a falta de ornato ou limpeza dos postos de venda e da súa zona circundante, e non depositar o lixo nos lugares asignados polo Concello, sancionándose ditas condutas con apercibimento ou multa de 300 a 750 euros. A cuantía e a tipoloxía das sancións en materia de venda ambulante así como o procedemento para a súa imposición serán as determinadas pola Lei 13/2010, de 17 de decembro, do comercio interior de Galicia, ou norma que a modifique ou substitúa. En todos os casos de suposta infracción establecidos nos artigos anteriores poderase, ao tempo de apreciarse a súa comisión, reter cautelarmente a autorización de venda ambulante e comisar a mercadoría nos casos de venda de productos non autorizados na autorización para a venda ambulante, dos prohibidos pola Lei ou dos que podan producir dano para a saúde, en tanto se tramita o expediente correspondente e se resolve definitivamente a sanción a aplicar. O tempo de duración da retención cautelar da autorización será reducido do que, se é o caso, se fixe na sanción e, durante a súa vixencia suporá a prohibición de exercer a actividade comercial. Sen contido por estar xa regulado expresamente na Lei 13/2010, de 17 de decembro, do comercio interior de Galicia (art.114) As feiras e mercados que se realizan no Concello da Laracha son: 1. Feira de Paiosaco e Feira de Caión 2. Outras feiras e mercados de carácter ocasional 3. A venda ambulante en camión ou vehiculo-tenda de productos perecedoiros con carácter itinerante. Celébranse no Concello da Laracha como un xeito de desenvolvemento da comunidade, de dinamizar a producción da comarca e estimular o intercambio económico, mantendo esta forma de comercio tradicional. Actualmente a zona destinada a actividade de venda ambulante é a comprendida nas seguintes rúas: - Praza Campo da Feira para a Feira de Paiosaco. - Rúa Campo da Insua para a Feira de Caión. O Concello poderá modificar o emprazamento das Feiras por causas de forza maior, de interese xeral ou municipal, mediante acordo do sr. Alcalde do que se dará conta ao Pleno da Corporación debendo en todo caso ter unha dotación de infraestructura e equipamento que garanta o cumprimento das normas sobre sanidade, hixiene, respecto ao medio urbano onde se instale e conte con superficie pavimentada e suficientes contedores destinados á recollida de refugallos ocasionados pola actividade comercial. Os postos de venda instalaranse no espacio delimitado polo Concello, deixando libre os accesos a edificios de uso público, establecementos industriais ou comerciais, o espacio diante dos escaparates ou exposicións, e de xeito que non se dificulten tales accesos á circulación peonil. Unha vez transcorrido o horario de montaxe dos postos, queda prohibida a permanencia ou entrada de calquera vehículo no recinto do mercado, salvo días de temporal ou forza maior. Esta prohibición non afecta aos vehículos-tenda ou aqueles outros vehículos que son necesarios para a realización da venda ambulante, que en todo caso, requiriran a autorización previa do Concello. Os días de feira serán o primeiro e o terceiro domingo de cada mes para a Feira de Paiosaco e, todos os luns a Feira de Caión, coas excepcións sinaladas no art. 14. a) Montaxe dos postos: deberá efectuarse entre as 8:00 e as 10:00 h. b) Actividade comercial: de 8:00 a 15:30 h. c) Carga e recollida dos postos: de 14:00 a 15:30 h. Excepcionalmente, por causa xustificada e previa autorización do Concello, poderase rematar a actividade comercial e proceder a carga e recollida do posto entre as 15:00 e as 16:00. Poderán exercer a venda ambulante todos os comerciantes que posúan a correspondente Autorización municipal, nas condicións nela recollidas. - 3 tipos de postos. Dimensións: PA: postos de ata 9 metros de fronte x5 metros de fondo: 45 metros cadrados. PB: postos de ata 6 metros de fronte x5 metros de fondo: 30 metros cadrados. PC: postos de ata 3 metros de fronte x5 metros de fondo: 15 metros cadrados. - A venda autorizarase en postos con estructura facilmente desmontable e transportable, cunha cobertura de lona ou toldo impermeable ou en camión ou vehículo tenda que deberán ser dunhas condicións axeitadas ás características dos productos autorizados en cada caso. - Debe ter unha tarima cunha altura mínima, a contar dende o chan, de 0,60m. - Deben ter un receptáculo con tapadeira dentro do posto para verter os residuos xerados na actividade do comercio. - Os postos que expenda artigos de peso ou medida, deberán dispoñer de cantos instrumentos sexan necesarios para pesar ou medir os productos. - Os postos teñen que estar en boas condicións de aseo e hixiene. Os artigos autorizados para a venda nos postos desmontables son: 1. Alimentación: froita, hortalizas e verduras, patacas, queixos do país e curados, etiquetados, ovos, embutidos, carnes curadas, productos do forno e churros ou productos semellantes.2. Xeral: téxtil e calzado.3. Artesanía e bixutería en xeral.4. De tempada: árbores frutais, plantas e flores. Queda expresamente prohibida a venda de carnes e caza frescas, refrixerados e conxelados, peixes e mariscos frescos, refrixerados e conxelados, leite, queixos frescos, requeixos, nata, manteiga, iogures e outros productos lácteos frescos, pastelaría e dozaría rechea ou guarnecida, pastas alimenticias frescas e recheas, anchoas, afumados ou outras semiconservas, así como aqueloutros productos que polas súas especiais características e a xuízo da autoridade competente leven riscos sanitarios. Non obstante poderase permitir a venda dos productos anteriormente citados cando dispoñan de instalacións frigoríficas ou estean debidamente envasados. O Concello poderá non autorizar en determinados momentos a venda de productos que poidan ser prexudiciais para a saúde pública. Igualmente estará prohibida a venda daqueles productos cando a normativa específica así o estableza. A venda de productos perecedoiros adecuarase en todo momento as condicións e esixencias hixiénico -sanitarias vixentes. En caso de infraccións a tales leis ou normas, estableceranse as oportunas sancións pola administración competente. A autoridade municipal poderá comisar os que non cumprisen tales condicións, e baixo a consideración de falta moi grave abrir o oportuno expediente sancionador ao responsable da venda. Nos supostos en que sexa previsible o comiso dos productos, poderase proceder á intervención cautelar destes. Este tipo de feiras ou mercados poderaos organizar o Concello da Laracha, de xeito periódico ou esporádico, mediante acordo do sr. Alcalde que fará público do xeito que acade a maior difusión posible, como unha maneira de fomentar o turismo do Concello, ou para lograr a revitalización comercial dun sector artesanal ou de interese para a comarca. No devandito acordo fixarase: A ubicación dos devanditos mercados. Días e horario de celebración dos mesmos. Productos autorizados. Condicións específicas dos postos, se fosen esixibles. As especialidades respecto do réxime xeral de outorgamento de autorizacións, tales como vixencia da mesma, prazo de solicitude, persoas recollidas na súa vixencia, debendo en todo caso cumprir cos requisitos sinalados no artigo 4 do Regulamento para ter a consideración de suxeito da venda. A venda ambulante en camión ou vehiculo-tenda de productos perecedoiros con carácter itinerante queda autorizada nos núcleos rurais de poboación, quedando expresamente prohibida nos núcleos urbanos de Laracha, Caión e Paiosaco. A venda directa de productos agrícolas de tempada exercida polos propios agricultores no seu termo municipal ou nos termos limítrofes, limitada á súa propia producción non ten a consideración de venda ambulante segundo se sinala no artigo 3.3 b) do presente Regulamento. Non obstante, tendo reservado un espazo nas Feiras de Paiosaco e Caión para este fin, cómpre establecer as seguintes condicións para o seu exercicio: a) Ter veciñanza na concello da Laracha ou nos concellos limítrofes de Arteixo, Carballo, Cerceda ou Culleredo ou outro pertencente á comarca de Bergantiños b) Non ocupar co posto máis de 4 metros cadrados (2 metros de fronte x 2 m. de fondo) c) Deberán cumprir as condicións sinaladas para a venda de productos alimentarios sinaladas no presente Regulamento, e demais normativa sectorial que lle sexa de aplicación. d) En ningún caso poderán exhibirse os productos directamente enriba do chan, debendo estar en mesas para garantir unhas condicións mínimas de hixiene e sanidade, ou directamente en cestas ou paxes, situados a unha altura mínima do chan de 60 cm. e protexendo as mercadorías da choiva e do sol. No caso de requirir maior ocupación terán a consideración de venda ambulante e deberán obter autorización municipal para a venda ambulante nos espazos das Feiras reservados para a venda de productos alimentarios por persoas físicas ou xurídicas legalmente constituídas e adicadas profesionalmente á actividade do comercio polo miúdo. Quedan excluídos do ámbito desta Regulamento a regulación dos postos autorizados na vía pública de carácter fixo e estable nos que se desenvolvan actividades comerciais de xeito habitual e permanente. Os comerciantes ambulantes que veñen exercendo este tipo de venda no momento de entrada en vigor da modificación desta norma, e que reúnan os requisitos nela establecidos, comunicarán a súa intención de continuar co exercicio da actividade de acordo co título habilitante vixente, sen que a duración dos mesmos poida ser superior a cinco anos a contar dende a publicación da modificación deste Regulamento no BOP, prorrogables de forma expresa por idénticos períodos de conformidade co artigo 76 da Lei 13/2010, de 17 de decembro, do comercio interior de Galicia ou norma que a substitúa. O prazo para comunicar a continuidade no exercicio da actividade será de 3 meses, a contar dende a publicación da modificación deste Regulamento no BOP, debendose aportar neste Concello a documentación contida no art.9 deste Regulamento conforme ao impreso normalizado que figura como Anexo I O presente Texto refundido deste Regulamento foi aprobado inicialmente polo Pleno do Concello en sesión de data 26 de marzo de 2021, sometido a información pública mediante anuncio publicado no BOP de 26 de abril de 2021, non presentándose reclamacións nin suxestións durante o prazo legalmente conferido ao efecto, polo que se considera aprobado definitivamente e entrará en vigor unha vez publicado integramente no Boletín Oficial da Provincia e transcorrido o prazo a que se refire o artigo 70.2 en relación co 65.2 da Lei 7/1985, de 2 de abril, reguladora das bases de réxime local, permanecendo en vigor ata a súa modificación ou derrogación expresa. Para o non previsto neste Regulamento será de aplicación o establecido na Lei 7/1985, de 2 de abril, reguladora das bases de réxime local, na Lei 7/1996, de 15 de xaneiro, de ordenación do comercio minorista; na Lei 13/2010, de 17 de decembro, do comercio interior de Galicia; no Real Decreto 199/2010, do 26 de febreiro, polo que se regula o exercicio da venda ambulante eu non sedentaria, así como as normas que modifiquen, complementen ou substitúan as anteriores. Contra esta Regulamento poderá interpoñerse recurso contencioso administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, contados a partir do día seguinte ao da publicación no Boletín Oficial da Provincia. Anexo I: Modelo de solicitude de venta ambulante Anexo II: Modelo de autorización de venta ambulante Anexo III: Modelo de transmisión de autorización de venta ambulante A Laracha, 14 de xullo de 2021 O alcalde José Manuel López Varela Razón Social C. I. F. Nome e Apelidos D. N. I./NIE Enderezo C. P. Localidade Provincia Teléfono Correo Electrónico Autónomo  Cooperativista/asalariado  Outras Sociedades  Nome da Cooperativa ou sociedade: - Feira: - nº Posto: - Tipo de posto: (dimensións) A (9x5m)  B (6x5m)  C (3x5m)  Posto desmontable Vehículo-tenda Posto desmontable ocasional (tempo/datas polo que se solicita) -Lugar da venda: -Produto obxeto da venda: 1. Alimentación  2. Xeral: textil e/o calzado  3. Artesanía e bixutería en xeral  4. De tempada (árbores frutais, plantas e flores)  a) Fotocopia do NIF do solicitante e, no caso de que o solicitante sexa estranxeiro deberá acompañar fotocopia do pasaporte, do permiso de residencia e de traballo ou da tarxeta de residencia en vigor, segundo se trate de estranxeiros e países non comunitarios ou comunitarios, respectivamente, ou a documentación esixida en cada momento pola lexislación de estranxeiría. As persoas xurídicas deberán acreditar: CIF, acta de constitución, estatutos e escritura de poder outorgada á persoa que firma a solicitude de autorización en representación da empresa. b) Copia do alta na Seguridade Social e xustificante do último pago realizado das cotas correspondentes. c) Se a autorización afecta á venda de produtos alimentarios, deberá achegar certificado de haber recibido formación en materia de manipulador de alimentos. d) Declaración de estar ó corrente das obrigas tributarias e coa Seguridade Social ou xustificante que acredite o aprazamento do pagamento. e) Alta no epígrafe do IAE na modalidade correspondente de venda ambulante, e estar ao corrente do seu pagamento ou, no seu caso, no censo de obrigados tributarios. f) Seguro de responsabilidade civil que garanta o exercizo da actividade de venda ambulante e recibo de pago que acredite a vixencia do mesmo. g) No caso de venda mediante camión ou vehículo-tenda, certificado ATP en vigor, copia do permiso de circulación do vehículo, tarxeta de Inspección Técnica de Vehículos (ITV), último recibo de pago do seguro obrigatorio de vehículos de motor, certificado sanitario de que o vehículo cumpre o Regulamento europeo nº 852/2004 relativo á hixiene dos productos alimenticios, boletín de instalación eléctrica emitido por instalador autorizado, e no seu caso, boletín de instalación de gas cando se utilicen electrodomésticos ou aparatos que funcionen con gas butano ou propano. h) Pago das taxas que correspondan. Quen suscribe, DECLARA BAIXO A SÚA REPONSABILIDADE que coñece as normas ás que debe axustarse a súa actividade, que se compromete en todo momento a cumplilas, sendo os posibles incumprimentos da súa exclusiva responsabilidade e SOLICITA lle sexa concedida a correspondente Autorización nas condicións establecidas, sendo certos todos os datos do presente documento. A Laracha, a __________ de _______________ de 2 _____. Asdo._____________________________________________ De acordo co disposto na Lei Orgánica 3/2018 de Protección de Datos de Carácter Persoal e Garantía dos Dereitos Dixitais, informámolo/a de que os datos facilitados serán tratados pola Entidade Local coa finalidade de poder atender a súa solicitude. Os devanditos datos serán tratados de xeito confidencial, e só poderán ser cedidos, nos casos contemplados na Lei. Comunicámoslle que pode exercer os dereitos de acceso, rectificación, supresión, oposición, limitación ó tratamento e portabilidade dos seus datos, usando o procedemento de Exercicio de Dereitos da Sede Electrónica. Nome ou razón social: DNI/NIE/CIF: Persoas autorizadas (no seu caso) para a venda a que se refire o art.7.5 do Regulamento municipal de venda ambulante cos seus datos identificativos (nome/Dni/Nie) O presente documento deberá ser exhibido polo comerciante autorizado durante o exercicio da actividade, colocando o mesmo en lugar perfectamente visible. De acordo co disposto na Lei Orgánica 3/2018 de Protección de Datos de Carácter Persoal e Garantía dos Dereitos Dixitais, informámolo/a de que os datos facilitados serán tratados pola Entidade Local coa finalidade de poder atender a súa solicitude. Os devanditos datos serán tratados de xeito confidencial, e só poderán ser cedidos, nos casos contemplados na Lei. Comunicámoslle que pode exercer os dereitos de acceso, rectificación, supresión, oposición, limitación ó tratamento e portabilidade dos seus datos, usando o procedemento de Exercicio de Dereitos da Sede Electrónica. Don/Dona____________________________________________________________, con D. N. I. _______________________, titular da autorización para a venda ambulante no municipio da Laracha número ______________, Transmito dita autorización a favor de: Razón Social C. I. F. Nome e Apelidos D. N. I. Enderezo C. P. Localidade Provincia Teléfono Correo Electrónico a) Fotocopia do NIF do solicitante e, no caso de que o solicitante sexa estranxeiro deberá acompañar fotocopia do pasaporte, do permiso de residencia e de traballo ou da tarxeta de residencia en vigor, segundo se trate de estranxeiros e países non comunitarios ou comunitarios, respectivamente, ou a documentación esixida en cada momento pola lexislación de estranxeiría. As persoas xurídicas deberán acreditar: CIF, acta de constitución, estatutos e escritura de poder otorgada á persoa que firma a solicitude de autorización en representación da empresa. b) Copia do alta na Seguridade Social e xustificante do último pago realizado das cotas correspondentes. c) Se a autorización afecta á venda de produtos alimentarios, deberá achegar certificado de haber recibido formación en materia de manipulador de alimentos. d) Declaración de estar ó corrente das obrigas tributarias e coa Seguridade Social ou xustificante que acredite o aprazamento do pagamento. e) Alta no epígrafe do IAE na modalidade correspondente de venda ambulante, e estar ao corrente do seu pagamento ou, no seu caso, no censo de obrigados tributarios. f) Seguro de responsabilidade civil que garanta o exercizo da actividade de venda ambulante e recibo de pago que acredite a vixencia do mesmo. g) No caso de venda mediante camión ou vehículo-tenda, certificado ATP en vigor, copia do permiso de circulación do vehículo, tarxeta de Inspección Técnica de Vehículos (ITV), último recibo de pago do seguro obrigatorio de vehículos de motor, certificado sanitario de que o vehículo cumpre o Regulamento europeo nº 852/2004 relativo á hixiene dos productos alimenticios, boletín de instalación eléctrica emitido por instalador autorizado, e no seu caso, boletín de instalación de gas cando se utilicen electrodomésticos ou aparatos que funcionen con gas butano ou propano. h) Pago das taxas que correspondan. ADVERTESELLE QUE consoante co disposto no apartado 4 do art.69 da Lei 39/2015, de 1 de outubro, de Procedemento Administrativo Común das Administracións Públicas, “a inexactitude, falsidade ou omisión, de carácter esencial, en calquera dato, manifestación ou documento que se achegue ou incorpore a unha declaración responsable ou a unha comunicación previa, ou a non presentación ante a Administración competente da declaración responsable ou comunicación previa, determinará a imposibilidade de continuar co exercicio do dereito ou da actividade afectada dente o momento en que se teña constancia de tales feitos, sen prexuízo das responsabilidades penais, civís ou administrativas a que houbese lugar. Asemade, a resolución da Administración Pública que declare tales circunstancias poderá determinar a obriga do interesado de restituír a situación xurídica ao momento previo ao recoñecemento ou ao exercicio do dereito ou ao inicio da actividade correspondente”. A Laracha, a ______ de ______________ de ________ Asdo._________________________________________ (O primeiro titular) Asdo._____________________________________ (O novo titular) Quen subscribe, DECLARA BAIXO A SÚA REPONSABILIDADE que coñece as normas ás que debe axustarse a súa actividade, que se compromete en todo momento a cumplilas, sendo os posibles incumprimentos da súa exclusiva responsabilidade De acordo co disposto na Lei Orgánica 3/2018 de Protección de Datos de Carácter Persoal e Garantía dos Dereitos Dixitais, informámolo/a de que os datos facilitados serán tratados pola Entidade Local coa finalidade de poder atender a súa solicitude. Os devanditos datos serán tratados de xeito confidencial, e só poderán ser cedidos, nos casos contemplados na Lei. Comunicámoslle que pode exercer os dereitos de acceso, rectificación, supresión, oposición, limitación ó tratamento e portabilidade dos seus datos, usando o procedemento de Exercicio de Dereitos da Sede Electrónica.